# André Lwoff

### De Viquipèdia

Premi Nobel de Medicina o Fisiologia (1965)

André Michael Lwoff ( Ainay-le-Château, França 1902 - París 1994 ) fou un microbiòleg i professor universitari francès guardonat amb el Premi Nobel de Medicina o Fisiologia l'any 1965.

## [edita] Biografia

Va néixer el 8 de maig de 1902 a la ciutat de Ainay-le-Château, població situada a la regió d'Alvèrnia, en una família d'ascendència russo-polonesa. Va iniciar els estudis de ciències naturals i medicina, però d'aquest últim nomès realitzà un any, i els completà alhora que treballava a l'Institut Pasteur de París, on ingressà l'any 1921. Finalment es graduà el 1927 i doctorà el 1931 a La Sorbona, d'on posteriorment fou professor de microbiologia.

Membre honorari de la Royal Society de Londres, va morir el 30 de setembre de 1994 a la ciutat de París.

## [edita] Recerca científica

Durant la seva estada a l'Institut Pasteur de París treballà al costat de François Jacob i Jacques Monod sobre les activitats reguladores a l'interior de les cèl·lules, amb els quals contribuïren al coneixement dels processos fonamentals en la matèria viva que constituïxen la base de fenòmens com l'adaptació, reproducció i evolució. Les seves investigacions els conduïren a demostrar el mecanisme pel qual alguns virus, que ell anomenà provirus, infecten els bacteris.

L'any 1965 fou guardonat, juntament amb els seus dos col·laboradors, amb el Premi Nobel de Medicina o Fisiologia pels seus descobriments referents al control genètic de la síntesi de l'enzim i del virus.

## [edita] Enllaços externs

- (anglès) Pàgina de l'Institut Nobel, Premi Nobel de Medicina 1965

Obtingut de "http://ca.wikipedia.org../../../a/n/d/Andr%C3%A9_Lwoff_6e41.html"

Categories: Francesos | Microbiòlegs | Premis Nobel de Medicina o Fisiologia

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Français
- עברית
- Bahasa Indonesia
- Português
- Svenska